b'\n_START_ARTICLE_\nVenom (yhtye)\n_START_SECTION_\nYhtyeen tyylilaji\n_START_PARAGRAPH_\nVenom oli yksi ensimm\xc3\xa4isist\xc3\xa4 extreme metal -yhtyeist\xc3\xa4 ja vaikutti suuresti varsinkin black metalin, thrash metalin ja death metalin syntyyn ja kehitykseen vaikuttaen yleisemmin my\xc3\xb6s muihin extreme metalin muotoihin. Venomin itsens\xc3\xa4 tyylilaji on kuitenkin ollut kiistelyn kohteena. Venom on m\xc3\xa4\xc3\xa4ritelty useisiin eri tyylilajeihin, yleisimmin black metaliksi   tai thrash metaliksi. Harvinaisemmin yhtye on m\xc3\xa4\xc3\xa4ritelty my\xc3\xb6s NWOBHM ja speed metal -tyylilajien edustajaksi. Yhtye itse pit\xc3\xa4\xc3\xa4 musiikkiaan black metallina.\n_START_SECTION_\nVenom Suomessa\n_START_PARAGRAPH_\nVenomin ensimm\xc3\xa4inen esiintyminen Suomessa oli vuonna 1985, jolloin yhtye esiintyi 21. kes\xc3\xa4kuuta 1985 Rantarock -festivaalilla Virroilla. Yhtye vieraili Suomessa 26. toukokuuta Oulussa Club Teatrialla ja 27. toukokuuta Helsingiss\xc3\xa4 Nosturissa. Kes\xc3\xa4ll\xc3\xa4 2006 Venom esiintyi Tuska Open Air- Festivaaleilla. Kes\xc3\xa4ll\xc3\xa4 2010 Venom esiintyi Nummirockissa juhannuksena. Kes\xc3\xa4ll\xc3\xa4 2013 Venom esiintyi Liedossa, viimeisiksi j\xc3\xa4\xc3\xa4neill\xc3\xa4 Hammer Open Air festivaaleilla p\xc3\xa4\xc3\xa4esiintyj\xc3\xa4n\xc3\xa4.'